CELEX: 32020R2207
Language: hu
Date: 2020-12-22 00:00:00
Title: A Bizottság (EU) 2020/2207 végrehajtási rendelete (2020. december 22) a 605/2010/EU rendelet I. mellékletének az Egyesült Királyság és koronafüggőségeinek az emberi fogyasztásra szánt nyers tej, tejtermékek, kolosztrum és kolosztrumalapú termékek Unióba történő behozatala tekintetében engedélyezett harmadik országok, illetve harmadik országokon belüli országrészek jegyzékébe való felvétele tekintetében történő módosításáról (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/18
               
            
         A BIZOTTSÁG (EU) 2020/2207 VÉGREHAJTÁSI RENDELETE
         (2020. december 22)
         a 605/2010/EU rendelet I. mellékletének az Egyesült Királyság és koronafüggőségeinek az emberi fogyasztásra szánt nyers tej, tejtermékek, kolosztrum és kolosztrumalapú termékek Unióba történő behozatala tekintetében engedélyezett harmadik országok, illetve harmadik országokon belüli országrészek jegyzékébe való felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és (4) bekezdésére, valamint 9. cikke (4) bekezdésére,
         mivel:
         
                     (1)
                  
                  
                     A 605/2010/EU bizottsági rendelet (2) megállapítja a nyers tej, a tejtermékek, a kolosztrum és a kolosztrumalapú termékek szállítmányainak az Unióba történő beléptetése vonatkozásában a teljesítendő állategészségügyi és közegészségügyi feltételeket és az állategészségügyi bizonyítványokra vonatkozó követelményeket, továbbá azon harmadik országok, illetve harmadik országokon belüli országrészek jegyzékét, ahonnan ilyen szállítmányok az Unióba beléptethetők. Ezen belül a 605/2010/EU rendelet I. melléklete tartalmazza azon harmadik országok, illetve harmadik országokon belüli országrészek jegyzékét, ahonnan a nyers tej, tejtermékek, kolosztrum és kolosztrumalapú termékek szállítmányai az Unióba beléptethetők.
                  
               
                     (2)
                  
                  
                     Az Egyesült Királyság biztosította a 605/2010/EU rendeletben előírt, ahhoz szükséges garanciákat, hogy az Egyesült Királyságot, valamint Guernsey, Man-sziget és Jersey koronafüggőségeket felvegyék az említett rendelet I. mellékletébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végét követően, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül.
                  
               
                     (3)
                  
                  
                     Figyelembe véve az Egyesült Királyság által nyújtott garanciákat, az említett harmadik országot és a koronafüggőséget fel kell venni a 605/2010/EU rendelet I. mellékletébe.
                  
               
                     (4)
                  
                  
                     A 605/2010/EU rendelet I. mellékletét ezért ennek megfelelően módosítani kell.
                  
               
                     (5)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a rendeletet 2021. január 1-jétől kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 605/2010/EU rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 18., 2003.1.23., 11. o.
         
         
            (2)  A Bizottság 605/2010/EU rendelete (2010. július 2.) az emberi fogyasztásra szánt nyers tej és tejtermékek Európai Unióba történő beléptetésére vonatkozó állategészségügyi és közegészségügyi feltételek, illetve a szükséges állategészségügyi bizonyítvány megállapításáról (HL L 175., 2010.7.10., 1. o.).
      
      
         
            MELLÉKLET
            A 605/2010/EU rendelet I. melléklete a következőképpen módosul:
            
                        1.
                     
                     
                        A táblázat az Etiópiára vonatkozó bejegyzés után az Egyesült Királyságra és Gernsey-re vonatkozó következő bejegyzésekkel egészül ki:
                        
                                    „GB
                                 
                                 
                                    Egyesült Királyság (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Guernsey
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        2.
                     
                     
                        A táblázat az Izraelre vonatkozó bejegyzés után a Man-szigetre vonatkozó következő bejegyzéssel egészül ki:
                        
                                    „IM
                                 
                                 
                                    Man-sziget
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
                        3.
                     
                     
                        A táblázat az Izlandra vonatkozó bejegyzés után a Jersey-re vonatkozó következő bejegyzéssel egészül ki:
                        
                                    „JE
                                 
                                 
                                    Jersey
                                 
                                 
                                    +
                                 
                                 
                                    +
                                 
                                 
                                    +”
                                 
                              
                  
               (*1)  „A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.”